cyanic-selkie/wikianc huggingface dataset:
گرێگری ھاوس
کەسایەتی و حەزەکان
ھەموو کات ھاوس وتەی «ھەمووان درۆ دەکەن» دووبارە دەکاتەوە، بەڵام لەگەڵیدا لێدوانێکی گاڵتە ھەڵدەدات کە لە کاتی وتنی ئەوەدا درۆ دەکات. ھاوس باوەڕ بە ڕەوشتی ھەڵسوکەوتی کۆمەڵایەتی ناکات لەبەر نەبوونی ویستس لۆژیکی و سوود. د. کامیرۆن ئەوەی باسکرد لە زنجیرەی یەکەم لە وەرزی یەکەم کە «ھاوس باوەڕی بە گفتوگۆ نییە… ھەر بۆیە ئەوەی بیری لێدەکاتەوە ڕاستەوخۆ دەیڵێت». لە زنجیرەی چواردا لە وەرزی سێیەم "Lines in the Sand" ھاوس شیدەکاتەوە کە چۆن ئیرەیی بە نەحۆشە تووشبووەکەی بە یەکگرتن دەبات لەبەر ئەوەی کۆمەڵگا ڕێگە دەدات ئەو جوانییانە تێپەڕێنێت کە بەھۆیەوە دەناڵێنێت. لە ھەمان زنجیرەدا، وێڵسۆن ئاماژەی بۆ ئەگەری تووشبوونی ھاوس بە ھاویەکی ئاسپەرجەر کرد، کە لەگەڵ ھەندێک نیشانەدا کە لە ھاوسدا ھەیە یەک دەگرێتەوە، وەک قورسی وەرگرتنی خووە کۆمەڵایەتییەکان، گرنگی نەدان بە ڕووکەشی دەرەکی، و بەرھەڵستکەری گۆڕان؛ بەڵام دواتر ئاشکرای دەکات بۆ ھاوس کە باوەڕی پێی نییە و ئەوە تەنھا فێڵێکی ئەو بووە بۆ سەلماندنی بۆچوونی کادی دەربارەی. ھاوس بە زۆر جیاواز دادەنرێت و ھەروەھا ھیچ گرنگی بە شێوەی بینینی کەسانی تر بۆی نادات، ھاوس ناڕەزایی دەردەبڕێت بۆ ئەو خاوەن دەسەڵاتانەی کە ھەوڵ دەدەن کۆنتڕۆڵی ھەڵسوکەوتەکانی بکەن. ھەموو کات ھاوس گرنگی پێنەدان بەرامبەر ڕووکەشی دەرەکی پیشان دەدات، ئەمەش ڕوونە کاتێک ھەموو کات دەردەکەوێت بە ڕیشێکی سووک لەگەڵ جلی نا فەرمی وەک جینز، و بلووسی تی شێرت لەگەڵ پێڵاوی وەرزشی، ھەموو کات خۆی لەوە لادەدات کە چاکەتی سپی لەبەر بکات تا نەناسرێتەوە وەک پزیشکێکی نەخۆشخانەکە، بەڵکو حەز بە لەبەرکردنی چاکەتە چرچ و لۆچەکان یان چاکەتی ماتۆڕسکیلەکەی دەکات.
پەیوەندییەکان و ھەڵسوکەوتی کۆمەڵایەتی
ھاوس خاوەنی پەیوەندی کۆمەڵایەتی زۆر نییە، و تاکە ھاوڕێی ڕاستەقینەی د. جەیمس وێڵسۆنە. وێڵسۆن ھاوسی دەناسی پێش تووشبوونی بە (إحتشاء)، و ئاگای لێبوو لەو ماوەی کە تووشی پێکان و جیابوونەوەکەی بوو لە ھاوڕێکەی ئەو کاتەی "ستەیسی وارنەر". گواستنەوەی وێڵسۆن بۆ ماڵەکەی ھاوس دوای ڕووخانی ھاوسەرگیرییەکەی بە شێوەیەکی کاتی لە زنجیرەی "Sex Kills" پەنابردنێکی سۆزداری پیشان دەدات. لەگەڵ ئەوەی ئەوان ھەڵدەستن بە شیکردنەوە و ڕەخنەگرتن لە ھەڵسوکەوتەکانی یەکتری، بەڵام وێڵسۆن زیاتر لە جارێک کارەکەی خستووەتە مەترسییەوە بۆ پاراستنی ھاوس، وەک لابرانی لە پۆستەکەی لە وەرزی یەکەمدا وەک ھەوڵێک بۆ ڕزگارکردنی ھاوس لە دەرکردن لەلایەن ئێدوارد فولگەر، و تێکدانی ئەنجامدانی پزیشکی لەلایەن لێکۆڵەر مایکڵ تریتەر (دەیڤید مۆرس) لە کاتی لێکۆڵینەوەکردن لە بابەتی بەکارھێنانی ھاوس بۆ ھۆشبەرەکان. ھاوس لە چەندین بۆنەدا دانی بەوەدا ناوە کە سوپاسگوزاری وێڵسۆنە بۆ بوونی لە پەنایدا، کە پێناسەی کردووە بە باشترین ھاوڕێی. ئەو کاتەی وێڵسۆن دەست لە کار دەکێشێتەوە و نیوجێرزی و ھاوڕێیەتییەکەی لەگەڵ ھاوسدا جێ دەھێڵێت لە وەرزی پێنجەمدا، ھاوس بە بێ ھیواییەوە ھەوڵ دەدات ھاوڕێیەتییەکەی بەدەست بێنێتەوە، ھەر بۆیە لێکۆڵەرێکی تایبەت بەکرێ دەگرێت بۆ سیخوڕیکردن بەسەریەوە. لە کۆتاییدا کێشەکانیان چارەسەر دەکەن لە پرسەکەی باوکی ھاوسدا لە دیمەنێکی ھاوشێوەی یەکەم دیداریان، کاتێک وێڵسۆن ھەڵدەستێت بە شکاندنی شووشە ڕەنگدارەکەی پەنجەرەی کەنیسەکە لە ڕێگەی شووشەی شەرابەکەی لە ساتێکی تووڕەییدا بەھۆی ھاوسەوە. لە زنجیرەی کۆتایی زنجیرەکە، ھاوس مردنی خۆی ساختە دەکات، لە پێناو خۆلادان لە چوون بۆ زیندان و بەسەربردنی پێنج مانگی کۆتایی لەگەڵ وێڵسۆن پێش مردنی بەھۆی شێرپەنجە.
پێش نزیکەی ١٠ ساڵ لە دەستپێکردنی زنجیرەکە، ھاوس چووە ناو پەیوەندییەوە لەگەڵ ستەیسی وارنەر (سیلا وارد)، ئەو پارێزەرێکی دەستوورییە، دوای پێکانی لە کاتی یارییەکی تۆپی ڕەنگدار لە نێوان «پزیشکەکان و پارێزەران». ئەو کاتەی ستەیسی دەردەکەوێت لە بەشی یەکەمدا ھاوسەرگیری کردووە بە ڕێگە نیشاندەرێکی ئەکادیمی بە ناوی مارک وارنەر. لەگەڵ ئەوەی ھاوس و ستەیسی چوونە ناو پەیوەندییەکی سۆزداری کورت لە وەرزی دووەمدا، بەڵام ھاوس پەیوەندییە سۆزدارییەکەی تێک دەشکێنێت کاتێک پێی دەڵێت بگەڕێتەوە لای ھاوسەرەکەی، دوای ئەوەی ھەوڵێکی زۆریدا بۆ بەدەستھێنانەوەی.
ئیدلستین وتوویەتی کە تەنانەت لەگەڵ کەسایەتییە گاڵتەچییەکەی، بەڵام ھاوس پشت دەبەستێت بە کەسانی دەورووبەری. وە ھەروەھا ئەوەی باسکردووە کە ئەمە دەرکەوتووە لە چەندین بۆنەدا لە وەرزی سێیەمدا، لەو کاتەی کارەکەی لە مەترسیدا بوو لە ماوەی لێکۆڵینەوەکانی لێکۆڵەر مایکڵ تریتەر کە دەستگیری کرد بە تۆمەتی بەکارھێنانی ھۆشبەرەکان و لێخوڕین لەژێر کاریگەرییەکەی، و ئەو کاتە ئەندامەکانی تیمەکەی ڕەتیان کردەوە یارمەتی تریتەر بدەن. کێشەکانی ھاوس تەواو دەبێت کاتێک ئیدلستین ھەڵدەستێت بە سوێندی درۆ لە کاتی دانیشتنی گوێگرتندا. لە وەرزی پێنجەمدا پەیوەندییەکەی لەگەڵ کادیدا دەست بە کردنەوە دەکات کاتێک ئیتر ناتوانن ھەستەکانیان بشارنەوە بەرامبەر یەکتری. لە زنجیرەی "Joy" ھەڵدەستن بە گۆڕینەوەی ماچ، کە ئەمە دوودڵییەکی سۆزداری بەردەوام لە نێوانیاندا دروست دەکات. ئەو کاتەی نووسینگەی کادی تێکشکێنرا لەلایەن پیاوێکی چەکدارەوە لە زنجیرەی "Last Resort" کادی دەگوازێتەوە بۆ نووسینگەکەی ھاوس وەک ھەوڵێک بۆ لێک نزیک کەوتنەوە لێی، بەپێی بۆچوونی وێڵسۆن. ھەر یەکێک لەوان ھەوڵ دەدات نووسینگەی ئەوی تر تێک بدات، بەڵام لە ھەنگاوێکی نائاسایی لە ھاوسەوە، ھەڵدەستێت بە ھێنانی مێزی نووسینگە کۆنەکەی کادی لە ڕۆژانی خوێندنیدا کە ئەمە سەرسامی دەکات. کادی کاریگەر دەبێت بە سەپڕایسەکەی ھاوس، بەڵام تێک دەشکێت کاتێک دەیبینێت لەگەڵ لەشفرۆشێکدا کە ھەڵساوە بە بەکرێگرتنی، بێ ئەوەی بزانێت کە ئەو ئەوەی کردووە تەنھا لەبەر یاریکردن بە تاوب و کاتنەر. لە زنجیرەی کۆتایی لە وەرزی پێنجەمدا "Both Sides Now" بە شێوەیەکی ڕاست ئەوە پیشان دەدات کە ھاوس دەیەوێت پەیوەندییەکی ڕاستەقینەی ھەبێت لەگەڵ کادی. لە ھەمان زنجیرەدا ھاوس پێی وادەبێت کە سێکسی لەگەڵدا کردووە و بە وێڵسۆن دەڵێت لە بەیانی ڕۆژی دواتر، بەڵام دواتر ئاشکرا دەبێت کە ئەمە تەنھا خەیاڵ بووە، بەھۆی یەکێک لە کاردانەوە لاوەکییەکان بۆ ڤایکۆدین. چیرۆکی ھاوس و کادی دەگاتە لوتکە لە زنجیرەی کۆتایی لە وەرزی شەشەم "Help Me" ئەو کاتەی کادی ھەڵدەستێت بە جێھێشتنی لوکەس، بەھۆی ھەستکردنی بەوەی کە ھەموو کات ھاوسی لە ناخدا بووە، ھەر یەکێک لەوان ھەوڵ دەدات پەیوەندییەکی ڕاستی پێکبێنن. بەڵام پەیوەندییەکەیان تەواو دەبێت لە وەرزی حەوتەمدا لەبەر ئەوەی ھاوس دیسانەوە دەگەڕێتەوە بۆ ڤایکۆدین، وەکو ڕێگایەک بۆ ھەڵسوکەوتکردن لەگەڵ ھەواڵی ئەگەری تووشبوونی بە نەخۆشی.
ھەموو کات ھاوس خۆی لە شتەکان تێھەڵدەقورتێنێت، ئەو زۆربەی کات خواردنی وێڵسۆن یان پزیشکەکانی تر دەدزێت. لە زنجیرەی "You Don't Wanna Know" لە کاتی گەڕان بەدوای ھۆکاری لەرزینی د. سێرتین، ھاوس خۆی وا پیشاندا کە پارەی لە جزدانەکەی دزی بێت، و لە ھەمان زنجیرەدا تێبینییەک دەڵێت دەربارەی جۆری خوێنی ھاوس کە AB یە، واتە دەتوانێت خوێن لە ھەموو جۆرەکانی تر وەرگرێت، کە ئاماژەیە بۆ ویستی ھاوس بۆ بردنی ھەر شتێک کە بتوانێت بەدەستی بێنێت. لە زنجیرەیەکی تردا ھاوس بۆ وێڵسۆن ئاشکرای دەکات کە پارەیەکی زۆری لێ قەرز دەکرد بێ ئەوەی پێویستی بێت، ئەمەش تەنھا بۆ ئەوەی ببینێت کە لە چی خاڵێکدا وێڵسۆن داواکەی ڕەت دەکاتەوە.
بیرۆکە
لە سەرەتادا وا بڕیار بوو زنجیرەکە درامایەکی پزیشکی تاوانکاری بێت، بەڵام بیرۆکەکە گۆڕدرا کاتێک نووسەرەکان تواناکانی کەسایەتی سەرەکییان ئاشکرا کرد. شۆر بەشێکی کەسایەتییەکەی لەسەر خۆی دروستکردووە، ئەمەش دەردەکەوێت کاتێک لە چاوپێکەوتنێکدا شۆر ئاشکرای کرد کە لە ساڵی ٢٠٠٦ لەگەڵ گۆڤاری Maclean's باسی ئەوەی کردووە کە خودی خۆی «شتێکی سوک و ساردی ھەیە لەناویدا»، و بە گشتی لەگەڵ بۆچوونەکانی ھاوسدا یەک دەگرێتەوە. بەشی سەرەکی لە چیرۆکی زنجیرەکە ئەوە بوو کە دەبێت کەسایەتی سەرەکی بێ توانا بێت بە شێوەیەک. بیرۆکەی سەرەتایی ئەوە بوو کە ھاوس کورسییەکی جوڵاو بەکاربھێنێت، کە وەرگیرابوو لە زنجیرەی پۆلیسی Ironside، بەڵام Fox بیرۆکەکەیان ڕەت کردەوە (کە دواتر تیمەکە سوپاسگوزار بوون). بیرۆکەی کورسییە جوڵاوەکە گۆڕدرا بۆ پەڵەیەک لەسەر ڕووخساری ھاوس، بەڵام لە کۆتاییدا بیرۆکەی قاچە بێ تواناکە ھەڵدەبژێردرێت کە ناچاری دەکات گۆچان بەکاربھێنێت. زۆربەی کات ھاوس گۆچانەکەی لەسەر ھەمان لای قاچە بریندارەکەیەوە بەکاردێنێت، شۆر ڕوونی کردەوە کە: «ھەندێک خەڵک ھەست بە زیاتر ئارامی دەکەن لە کاتی بەکارھێنانی گۆچان لە دەستی کۆنتڕۆڵکەر، و ئەمە شتێکی پەسەند کراوە». ھەموو ئەو فێڵانەی تایبەتە بە گۆچان و دەرکەوتووە لە زنجیرەکەدا لە دروستکردنی خودی لۆرییە.
وێنۆک|ڕۆڵی کەسایەتی ھاوس گێڕدراوە لەلایەن [[ھیو لۆری|ھیو لۆرییەوە.]] کاسی کرانەداڵ (دروستکەری جلەکانی زنجیرەکە) ھەڵساوە بە دروستکردنی شێوەی کەسایەتییەکە بە شێوەیەک کە دیاربێت کە گرنگی بە شێوەی جلەکانی نادات. ئەمەش کاتێک شێوەی ھاوسی دروستکردووە بە بلوسی تی شێرت، و چاکەتی بلەیزر و پانتۆڵی جینز و گوێرەبی ڕەساسی شێوە کۆن. بیرۆکەی لۆری بوو کە کەسایەتییەکە پێڵاوی وەرزشی لەپێ بکات، لەبەر ئەوەی پێی وابوو کە «پیاوێک گۆچان بەکاربێنێت بۆ ڕۆشتن پێوستی بە پێڵاوێکی کردارییە»، وە لە بەشی ھەڵگرتنی جل و بەرگ لە ستۆدیۆکانی کۆمپانیای فاکس ٣٧ جووتە پێڵاو لە جۆری نایک ھەڵگیراوە Shox.
ھەڵبژاردنی ئەکتەر
ئەو کاتەی کرداری گەڕان دەستی پێکرد بۆ ئەکتەرێک بۆ بەرجەستەکردنی کەسایەتییەکە، دەیڤد شۆر دەترسا لەوەی «لە دەستی نا گونجاودا» کەسایەتی ھاوس دەربکەوێت بە شێوەیەکی ھیچ و ناخۆشەویست. بەرپرسەکانی تاقیکردنەوەکە دەگەڕان بەدوای کەسێک کە بتوانێت (وەک شۆر پێناسەی کردووە) «ھەڵسان بە ئەنجامدانی ئەو شتە قێزەوەنانە و لە ھەمان کاتدا بە ڕێگایەک خۆشەویست بمێنێتەوە، بێ ئەوەی ناچار بێت ئەو شتە جوانانە بکات، وەک یاریکردن لەگەڵ پشیلە». لۆری لە نامیبیا بوو بۆ تۆمارکردنی فیلمی Flight of the Phoenix کاتێک پێشنیاری ھەلی تاقیکردنەوە بۆ ڕۆڵگێڕان لە زنجیرەکەی بۆ کرا. لۆری پێشبینی گەورەی نەبوو بۆ زنجیرەکە، چونکە پێی وابوو «تەنھا چەند ھەفتەیەک پەخش دەکرێت». لەسەرەتادا لۆری پیلانی دانا بۆ تاقیکردنەوە بۆ ڕۆڵی جەیمس وێڵسۆن و گرێگری ھاوس، بەڵام ئەو کاتەی خوێندییەوە وێڵسۆن بریتییە لە کەسایەتییەکی قۆزی خاوەن ڕووخسارێکی جوان، بڕیاریدا تاقیکردنەوەی ڕۆڵگێڕان بۆ تەنھا ھاوس بکات. لۆری بڕیاریدا جلەکانی نەگۆڕێت، بەو جلانە بمێنێتەوە کە بۆ فیلمە لەبەری بوو، و ھەروەھا ڕیشی چاک نەکات. ھەڵساوە بە تۆمارکردنی کاسێتی تاقیکردنەوە لە گەرماوی ئوتێلەکەیدا، تاکە شوێن کە ڕووناکی پێویستی تێدا بوو، وە ھاوڕێکەی «ئەکتەر جیکۆب فارگاس» ھەڵساوە بە ئەنجامدانی کرداری تۆمارکردن. لە سەرەتادا لۆری پێی وابوو کە وێڵسۆن کەسایەتی سەرەکییە لە زنجیرەکەدا دوای خوێندنەوەی پێناسەیەکی کورتی کەسایەتییەکە وە نەیدەزانی کە ھاوس کەسایەتی سەرەکییە تەنھا دوای خوێندنەوەی سیناریۆی زنجیرەی یەکەم نەبێت بە تەواوی.
برایان سینگەر ھەستی بە بێ ھیوایی کرد دوای سەیرکردنی کاسێتی تاقیکردنەوەی ڕۆڵگێڕان بۆ زنجیرەی یەکەم و ڕەتی کردەوە زیاتر ئەکتەری بەڕیتانی ببینێت بەھۆی نەزانینیان بۆ شێوەزاری ئەمریکی بە تەواوی. لەگەڵ ئەوەی سینگەر کاسێتی ڕۆڵگێڕانەکەی لۆری چوواندووە بە کاسێتە ڤیدیۆییەکانی ئوسامە بن لادەن، بەڵام ئەو زۆر سەرسام بووە بە ڕۆڵگێڕانەکەی لۆری و ئاماژەی بۆ تواناکەی کردووە بە ئەم «ئەکتەرە ئەمریکییە» بۆ تێگەیشتنی لە جۆری کەسایەتییەکە، ئەمەش چونکە ئەو نەیدەزانی کە لۆری بەڕیتانییە. لەگەڵ ئەوەی لۆری زۆر جیاواز بوو لەوەی شۆر خەیاڵی بۆ کردبوو بۆ کەسایەتی ھاوس، بەڵام ئەو بە تەواوی سەرسام بوو پێی وەک سینگەر لەو کاتەی سەیری کاسێتەکەی کرد. ھەروەھا چەند ئەکتەرێکی بەناوبانگی وەک نموونە بردووە وەک دینیس لیری، ڕۆب مۆرۆ و پاتریک دیمپسی، بەڵام سینگەر، و شۆر، و دەرھێنەری جێبەجێکار پۆل ئاتاناسیۆ و کاتی جاکوبس پێیان وابوو لۆری باشترین ھەڵبژاردەیە، و لە کۆتاییدا بڕیاریاندا ڕۆڵەکەی پێ بدەن. لۆری کۆتا ئەکتەر بوو ھاتە نێوان ئەکتەرەکانی زنجیرەکە. دوای ھەڵبژاردنی لۆری بۆ ڕۆڵەکە لۆری وتی ("ران لۆریی" باوکی پزیشکە) کە ئەو ھەست بە تاوان دەکات بۆ دەستکەوتنی بڕێکی زیاتر لە پارە بۆ ئەوەی ببێتە لەبەرگیراوەیەکی ساختە لە باوکی. پشت بەستن بە شێوەزاری ئەمریکی قورسبوو لەسەر لۆری، ئەمەش دەردەکەوێت دوای ئەوەی دان بەوەدا دەنێت کە وتنی وشەکانی وەک (coronary artery) شتێکی کەمێک قورسە لەسەری. وێنۆک|دکتۆر ھاوس و ھاوڕێکەی وێڵسۆن ڕەنگدانەوەی کەسایەتی لێکۆڵەر [[شێرلۆک ھۆلمز|شێرلۆک ھۆڵمز و ھاوڕێکەی دکتۆر جۆن واتسۆنن.]]
لێکچوونی لەگەڵ شێرلۆک ھۆڵمز
زۆرێک لە لێکچوونەکان دەرکەوتووە لە نێوان ھاوس و لێکۆڵەر شێرلۆک ھۆڵمز لە زنجیرەکەدا. شۆر ئەوەی باسکرد کە ھەموو کات لە سەرسام بووانی کەسایەتی ھۆڵمز بووە، و بینیوییەتی کە سیفەتی گرنگی نەدان بە کڕیارەکانی جیاوازە. لێکچوونەکان لە چەندین شتی چیرۆکی زنجیرەکەدا دیارە، وەک پشت بەستنی ھاوس بە دەروونناسی بۆ شیکردنەوەی ئەو حاڵەتانەی دێنە سەر ڕێگای، و وەرنەگرتنی ئەو حاڵەتانەی سەرنجی ڕاناکێشێت و ھەروەھا ژمارەی ماڵەکەی 221B، کە ھەمان ژمارەی ماڵی ھۆڵمزە. لە لایەکی ترەوە ئەو ڤایکۆدینەی کە ھاوس دەیخوات چوێنراوە بە کۆکایین کە ھۆڵمز دەیخوات لە نێوان ماوەیەک بۆ ماوەیەک وەک ڕێگەیەک بۆ ڕابواردن، و ھەروەھا ژەنینی لەسەر ئامێرە مۆسیقییەکان (ھۆڵمز دەژەنێت لەسەر کەمان، و ھاوس دەژەنێت لەسەر گیتار، پیانۆ، ئەورگ و ھارمۆنیکا) وە ھەروەھا بەھرەی ھەر یەکێک لەوان بۆ لێکدانەوەی پاڵنەرەکانی کەسانی تر و ڕابردوویان لە ڕێگای لایەنەکانی کەسایەتییان و شێوەیان.
ھەر یەکێک لە ھاوس و ھۆڵمز یەک ھاوڕێی نزیکیان ھەیە، د. جۆن واتسۆن و دکتۆر جەیمس وێڵسۆن. شۆر ئەوەی باسکردووە کە کەسایەتی ھاوس وەرگیراوە لە د. مارک چامبەرلین، مامۆستای زانستی دەمار لە زانکۆی واشنگتن، د. جۆزێف فێڵ (مامۆستای ئارسەر کۆنان دۆیڵ، و سەرچاوەی سەرەکی بیرۆکەی دروستکردنی کەسایەتی ھۆڵمز)، کە دەیتوانی «بچێتە ناو ژووری چاوەڕوانی نەخۆشەکان و ھەموو ئەوانەی ئەوێ شیکار بکات بێ ئەوەی قسەیان لەگەڵ بکات». لە زنجیرەی کۆتایی لە وەرزی دووەمدا پیاوێک بەناوی جاک مۆریاتی (ناوێکی ھاوشێوە لەگەڵ ناوی ڕکابەرەکەی شێرلۆک ھۆڵمز، پڕۆفسۆر جەیمس مۆریاتی)، تەقە لە ھاوس دەکات و ڕزگاری دەبێت بێ ئەوەی دەستگیر بکرێت. ھەروەھا لە وەرزی پێنجەمدا، وێڵسۆن ناوی ئایرین ئادلەر بەکار دەھێنێت لە کاتی گێڕانەوەی درۆکەی دەربارەی ژنێک کە پێشتر ھاوس خۆشیویستووە لە ڕابردوودا، و ئەو ھەمان تاکە ناوی مێینەیە کە سەرنجی شێرلۆک ھۆڵمزی ڕاکێشا لەناو زنجیرە ڕۆمانەکانیدا.
پێشوازیکردن
لە کاتی پەخشکردنی زنجیرەکە کەسایەتییەکە چەندین بۆچوونی ئەرێنی وەرگرتووە، و ھەروەھا دەرکەوتووە لە چەند خشتەیەکی باشترین کەسایەتییەکان. تۆم شیلس لە ڕۆژنامەی واشینگتن پۆست کەسایەتییەکەی بە «سەرنج ڕاکێشترین کەسایەتی کە لەسەر شاشەی تەلەڤیزیۆن دەرکەوتبێت لە ماوەی چەندین ساڵی ڕابوردوودا» پێناسە کردوو.
ھاوس دەرکەوتووە لە چەندین خشتەی باشترین کەسایەتییەکان. لە ٢٠٠٨ دا، لە ڕێزبەندی دووەمدا ھات لە ماڵپەڕی BuddyTV بۆ «سەرنج ڕاکێشترین پزیشکی سەر شاشە»، دوای دۆگ رۆس (جۆرج کلونی) لە زنجیرەی ER. ھاوس پلەی یەکەمی داگیرکرد لە خشتەی «باشترین ١٠ کەسایەتی لە سەدەی پێشوو» کە بڵاوکرایەوە لەلایەن ماڵپەڕی TV Overmind. لە حوزەیرانی ٢٠١٠ دا گۆڤاری Entertainment Weekly ھاوسی داناوە لە خشتەی «باشترین ١٠٠ کەسایەتی دوو سەدەی پێشوو»، و خشتەی «باشترین ٣٠ پزیشک و پەرەستار» لە ٢٠٠٩. ھەڵبژێردراوە وەک سەرنج ڕاکێشترین پزیشکی سەر شاشەی تەلەڤیزیۆن لە ھەڵبژاردنێکدا کە ماڵپەڕی Zap2it کردوویەتی بەمەش لەمەدا سەرکەوت بەسەر دۆگ رۆسدا، وە ھەروەھا فۆکس نیوز دایناوە لەناو باشترین پزیشکە نەشتەرگەرە گشتییەکان.
لۆری چەندین خەڵاتی بردەوە بۆ بەرجەستەکردنی کەسایەتییەکە کە گرنگترینیان: خەڵاتەکانی گۆڵدن گڵۆب بۆ بەشی باشترین ئەکتەر لە زنجیرە درامای تەلەڤیزیۆنی، خەڵاتی ڕێکخراوی ئەکتەرەکانی شاشە بۆ بەشی باشترین ئەکتەر لە زنجیرە درامادا و خەڵاتی ساتیلایت بۆ ھەمان بەش، و ھەروەھا خەڵاتەکانی ڕەخنەگرانی تەلەڤیزیۆن بۆ بەشی باشترین کاری تاکە کەسی کە لە بواری درامادا بوو بێت. شەش جار لۆری پاڵێوراوە بۆ خەڵاتی ئێمی بۆ بەشی باشترین ئەکتەر لە زنجیرە درامادا کە کۆتا جار لە ٢٠١١ بوو.
بەستەرە دەرەکییەکان
پۆل:کەسایەتییە خەیاڵییەکان پۆل:لەدایکبووانی ١٩٥٩ پۆل:بێدینەکان پۆل:بێدینە خەیاڵییەکان پۆل:کارەکتەرە کوڕە ئەمریکییەکان لە تەلەڤیزیۆن
سینتسایزەر
وێنۆک|سینتسایزەرێک سینتسایزەر ( • زۆرجار کورت دەکرێتەوە بۆ تەنھا سینت یان سایزەر) پێکھاتووە لە ئامێرێکی مۆسیقی کارەبایی کە سیگناڵی کارەبایی دەگوازنەوە بۆ سەر دەنگ بە بەکارھێنانی ئەمپلیفایەر. ئەم ئامێرانە زیاتر وەک جێگرەوەیەکی ئامێری کیبۆرد و گیتار و ھتد... بەکاردێن، و دەنگی تایبەتی خۆیان پێ دەردەکرێت کە زۆرجار لە مۆسیقای دیسکۆ و ئێلێکتریک بەکاردێت. ئەم ئامێرە بە تەختەکلیلی ھاوشێوەی پیانۆ دەژەنرێت.
سەرچاوەکان
پۆل:ئامێرەکانی مۆسیقا
پوکەی خواروو
پوکەی خواروو گوندێکە، کەوتووەتە ناحیەی حاجیاوا، قەزای ڕانیە، پارێزگای سلێمانی، باشووری کوردستان.
جوگرافیا
پوکەی خواروو لە باکوور ھاوسنوورە لەگەڵ گوندی پوکەی سەروو و لە باشوور لەگەڵ گوندی قوڕەبەرازە و لە ڕۆژھەڵات لەگەڵ شارەدێی حاجیاوا و لە ڕۆژاوا لەگەڵ گوندی کانی توان.
پەراوێزەکان
پۆل:گوندەکانی سلێمانی پۆل:شوێنە ئاوەدانەکانی پارێزگای سلێمانی پۆل:گوندەکانی باشووری کوردستان
کۆشکی تەلەفۆن (فیلم)
کۆشکی تەلەفۆن فیلمێکی ورووژاندنی دەروونی ئەکشنی ئەمریکییە لە نیسانی ٢٠٠٢ کە لەلایەن دەیڤید زوکەر و جیل نێتێرەوە بەرھەم ھێنراوە، لە نووسینی لاری کۆھن و دەرھێنانی جۆیل شوماخەر، فیلمەکە لە ڕۆڵی سەرەکیدا کۆڵین فارێل، فۆڕێست ویتاکەر، ڕادا میچڵ، کەیتی ھۆڵمز و کیفەر سازەرلاند، چیرۆکی بڵاوکارێک و بەڕێوەبەری پەیوەندییە گشتییەکان دەگێڕێتەوە کە لە شاری مانھاتن لە نیویۆرک کاردەکات، کە بە پەیوەندییەکی سەیری بۆ دێت لە مۆبایلێکی گشتیی کە بەکاریدەھێنا و سەری سوڕدەمێنێت، کە دەستکاری کراوە لەلایەن نیشان شکێنێکەوە. بەرھەمھێنانی فیلمەکە کەمتر لە دوو ھەفتەی خایاند، نزیکەی ١٣ ملیۆن دۆلاری تێچوو و داھاتەکەی نزیکەی ١٠٠ ملیۆن دۆلار بوو.
چیرۆک
ستو شێفارد پۆبلیسیتێکی زیرەک و سەرکەوتووی نیویۆرکە کە دەتوانێت بە قسەی شیرین و کەسایەتییە جادووییەکەی لە کێشەکان دەربازی ببێت. ستو لەگەڵ خۆشەویستەکەی بەناوی رادا میچڵ ڕێککەوتن دەکات کە لە کۆشکێکی تەلەفۆنی گشتیدا پەیوەندی پێوە بکات، بەڵام تەلەفۆنەکە ھەڵدەگرێت و بکوژێکی شێت بەناوی کیفەر سازەرلاند وەڵام دەداتەوە و دەبینێت بە چەکەوە ڕوو لە کۆشکەکە دەکات.
ستو تێدەگات کە ئەمە گاڵتە نییە کاتێک شێتەکە دەست دەکات بە تەقاندنی فیشەک بۆ ناو کۆشکی تەلەفۆنەکە، و خۆی دەبینێتەوە کە خەریکی یارییەکی دەروونی مەترسیداری فێڵ و قێزەونە.
پۆلیسی نیویۆرک بە سەرۆکایەتی کاپتن فۆڕێست ویتاکەر دەگەنە کۆشکەکە و بە ستو دەڵێن دەربچێت، بەڵام ئەو پێیان دەڵێت کە ناتوانێت چونکە ئەگەر تەلەفۆنەکە دابخات یان کۆشکەکە بەجێبھێڵێت دەمرێت.
بەستەرە دەرەکییەکان
پۆل:فیلمە ئەمریکییەکانی دەیەی ٢٠٠٠ پۆل:فیلمەکانی دەیەی ٢٠٠٠ بە زمانی ئینگلیزی پۆل:فیلمەکانی ٢٠٠٢ پۆل:فیلمەکانی توێنتیت سێنچوری فۆکس پۆل:فیلمە ھەستبزوێنە دەروونییە ئەمریکییەکان پۆل:فیلمە ھۆشیارە ئەمریکییەکان پۆل:فیلمەکان دەربارەی کەسانی ماس میدیا پۆل:فیلمەکان کە لەلایەن ھاری گرێگسۆن-ویلیامزەوە تۆمارکراون پۆل:ئەو فیلمانەی لە مانھاتن داندراون پۆل:ئەو فیلمانەی لە لۆس ئەنجلۆس وێنەگیراون
باشوکی
باشوکی  گوندێکە، کەوتووەتە گوندەواری نەجەفاوا، ناوچەی ناوەندی شارستانی بیجاڕ، شارستانی بیجاڕ، پارێزگای سنە، ڕۆژھەڵاتی کوردستان، ئێران.
جوگرافیا
باشوکی  ھاوسنوورە لەگەڵ ئەم گوندانە:
سەرچاوەکان
پۆل:شارستانی بیجاڕ بیجاڕ بیجاڕ پۆل:گوندەکانی شارستانی بیجاڕ پۆل:گوندەکانی ڕۆژھەڵاتی کوردستان
برا گەورە (١٩٨٤)
براگەورە کاراکتەرێکی خەیاڵی و سیمبوڵە لە ڕۆمانی ١٩٨٤، کە ڕۆمانێکی دیستۆپیاییەو لەلایەن جۆرج ئۆروێڵەوە لە ساڵی ١٩٤٩ بڵاو کراوەتەوە. ئەم ڕۆمانە لەلایەن حەکیم کاکەوەیس لە سوییدییەوە کراوەتە کوردی.
لەرۆمانەکەدا براگەورە ڕابەری ئۆشیانایە، کە دەوڵەتێکی تۆتالیتاریە و تێیدا پارتی ئینگسۆس (بەگشتی بە پارتی سۆشیالستی ئینگلیز ناسراوە) ھێزیی ڕەھای ھەیە لەپێناوی ھێز خۆیدا بەسەر دانیشتوانەکەیدا. لەو کۆمەڵگەیەدا کە ئۆروێڵ باسی دەکات، ھەر ھاوڵاتییەک لەژێر چاودێری بەردەوامدایە لەلایەن دەسەڵاتەوە، بەگشتی لەڕێی تێلیسکرینەوە (جگەلە پڕۆڵەکان، چینی کارکەر لە کۆمەڵگا). خەڵک بەبەردەوامی ئەمەیان بیردەھێنرایەوە لەڕێی دروشمی براگەورە چاودێریت دەکا: کە بەشێوەیەکی گەورە لەھەموو شوێنێک نمایشکرابوو.
لەکلتوری ھاوچەرخ، دەستەواژەی براگەورە وەک ھاوواتا بۆ خراپ بەکارھێنانی دەسەڵاتی حکومەت چوتە ناو فەرھەنگەوە، بەتایبەت دەربارەی ئازادییە تاکەکەسییەکان (ئازادییە شارستانییەکان)، زۆرجار پەیوەستە بە چاودێری بەکۆمەڵ.
بنەچەی کاراکتەرەکە
لە بڕگەوتاری ڕۆمانەکەیدا ١٩٨٥، ئەنتۆنی بورگەس دەنوسێ کە ئۆروێڵ بیری دەستەواژەی براگەورەی لە ئاگاداری نامەی (ڕیکلامی) تەختەی ئاگاداری (بیڵبۆرد) بۆ پەروەردە لەدوورەوەی کۆمپانیایەکەوە وەرگرتوە بەناوی بەنێت لە کاتی جەنگی جیھانی دووەم. پۆستەرە بنچینەییکە بەنێت خۆی نیشان دەدا، کە پیاوێکی بەخشندە ڕواڵەتی بەتەمەن بوو ڕێنمایی و پاڵپشتی دەبەخشییە ئەوانەی بەنیازن ببنە خوێندکار و لێی نوسرابوو ڕێمدە ببم بە باوک بۆت. بەپێی بورگەس، دوای مردنی بەنێت، کوڕەکەی دەستی گرت بەسەر کۆمپانیاکەداو پۆستەرەکان گۆران بەوێنەی کوڕەکەی (کە خۆسەپێن و توند دەردەکەوت بە پێچەوانەی بەخشەندە ڕەفتاری باوکی) لەگەڵ نوسراوی ڕێمدە ببم بەبراگەورەبۆت.
خەمڵاندنی زیاتر لەلایەن دوگاڵس کێڵنەر لەزانکۆی کالیفۆرنیا، لۆس ئنجڵس دەڵێ براگەورە ھێمایە بۆستالین. تیۆرییەکی دیکە دەڵێ برێندان براکن، وەزیری زانیاری تا ساڵی ١٩٤٥، ئیلھام بووە بۆ براگەورە. ئۆروێڵ لەبەردەستی براکن لە بەشی ھیندستانی بی بی سی کاری کردوە. براکن بەشێوەیەکی بەر بڵاو لەلایەن کارمەندەکانییەوە بە کورتکراوەی بی بی ئاماژەی پێدەکرا، ھەمان پیتی سەرەتای کاراکتەری برا گەورە (بیگ برازەر). ھەروەھا ئۆروێڵ دڵگران بوو لە سانسۆری سەردەمی جەنگ و پێویستی مۆنۆپۆڵیکردنی زانیاری کە ھەستی پێدەکرد لە باڵاترین ئاستەکانی وەزارەتی زانیاری بەتایبەتی لە نوسینگەی براکن.
نمایش لە ڕۆمانەکە
لە ڕۆمانەکەدا، هەرگیز ڕوون نەکراوەتەوە کە ئایا براگەورە کەسایەتیەکی راستەقینەیە یا بووە، یا بەکەسایەتیکردنی خەیاڵی حزب بووە، هاوشێوەی بریتانیا یا مامە سام.براگەورە بەوەی کە لە سەر پۆستەرەکان یا تێلیسکرینەکان دەردەکەکەوێ پیاوێکە لە ناوەندی چلەکانی تەمەندایە. لە پڕوپاگەندەی حیزبدا، براگەورە وەک یەکێک لە دامەزرێنەرانی حیزب نیشاندراوە.
لەخاڵێکدا، وینستن سمس، پڕوپاگەندەکارێکی ناو ڕۆمانەکەی ئۆروێڵ، هەوڵدەدات کە ''بیریبکەوێتەوە چ ساڵێک بۆ یەکەم جار گوێبیستی ناوهێنانی براگەورە بوو. پێیوابوو کەدەبێ لەکاتی شەستەکاندا بووبێت، بەڵام ئەستەم بوو کە دڵنیا بێت. لەمێژوی حیزبدا، براگەورە وەک ڕابەر و پارێزەری شۆڕش لەڕۆژانی سەرەتاوە وێنا کراوە. قۆرغکردنی کەسایەتی براگەورە بەهێواشی بەرەو پاش برا بۆ سەردەمی جیهانی بێهاوتای چل و سیەکان، کاتێک کە هێشتا کەپیتاڵستەکان بە کڵاوە لولەییەکانی سەریانەوە بە شەقامەکانی لەندەندا سواریاندەکرد(لێیاندەخوڕی).'
لەکتێبی تیۆر و پراکتیکی کۆگەرایی ئۆلیگارشی، کە وینستن سمس خوێندبویەوە و گوایە گۆڵدستاین نوسیویەتی، براگەورە وەک مەعسوم و خاوەن هێزی ڕەها ئاماژەی پیکرابوو. کەس هەرگیز نەیبینیوە و دڵنیاییەکی باوەڕپێکراو هەیە کە هەرگیز نامرێ. ئەو بەسادەیی شێوەکەیە کە حیزب هەڵیبژاردووە بۆ خۆنیشاندان بە جیهان چونکە هەستەکانی خۆشەویستی، ترس و ڕێز ئاسانتر لەکەسدا چڕدەکرێنەوە (جاوەرە ڕویەک لەسەر تەختەی ئاگاداری و دەنگێک لە تێلیسکرین) تا ڕێکخراوێک.
کاتێ کە دواتر وینستن سمس دەسگیرکرا، ئۆبرایان دوبارەیکردوە کە براگەورە هەرگیز نامرێ. کاتێک کە سمس پرسی کە براگەورە بوونی هەیە، ئۆبرایان وەک بەرجەستەبوونی حیزب وێنای دەکا و دەڵێ تا حیزب مابێ ئەویش ماوە. کاتێ وینستن دەپرسێ ئایا براگەورە بوونی هەیە بەوشیوەیەی کە من هەم؟(واتە براگەورە وەک مرۆڤ بوونی هەیە)، ئۆبرایان لەوەڵامدا دەڵێ تۆ بوونت نیە (واتە سمس ئێستا نەکەسێکە، نموونەیەکی جووتبیر)
سەرچاوەکان
پۆل:کەسایەتییە خەیاڵییەکان پۆل:دیکتاتۆرە خەیاڵییەکان پۆل:کەسایەتییەکانی ١٩٨٤
عەرەبستانی سعوودی لە ئۆڵۆمپیادی ھاوینەی ١٩٧٦
سەرچاوەکان
١٩٧٦ پۆل:نەتەوەکان لە ئۆڵۆمپیادی ھاوینەی ١٩٧٦
فەرھاد وەکیلی
فەرھاد وەکیلی (لەدایکبووی ١٩٦٦ لە سنە - مردووی ٩ی ئایاری ٢٠١٠ لە تاران) خەڵکی ڕۆژھەڵاتی کوردستان بوو کە بە تۆمەتی ئەندام بوون و ھاوکاری لەگەڵ پژاک لەلایەن کۆماری ئیسلامیی ئێرانەوە سزای سێدارەی بۆ دەرکرا و لە ٩ی ئایاری ٢٠١٠ (١٩ی بانەمەڕی ١٣٨٩ی کۆچی ھەتاوی) لەگەڵ عەلی حەیدەریان، فەرزاد کەمانگەر، شیرین عەلەم ھولی و مەھدی ئیسلامیان لە گرتووخانەی ئێڤین لە سێدارە درا.
ژیاننامە
فەرھاد وەکیلی کوڕی محەممەدسەعید و شەریفە ٢ی جۆزەردانی ساڵی ١٣٤٥ لە سنە لە دایک بوو و قوتابخانەی لەو شارە تەواو کرد و لە زانکۆی بروجێرد کشت و کاڵی خوێند و تا کاتی دەستبەسەر بوونی جیگری سەرۆکی ئیدارەی کشت و کاڵی پارێزگای سنە بوو. فەرھاد ٢٢ی خەرمانانی ساڵی ١٣٨٥ (١٣ی ئەیلوولی ٢٠٠٦) لە شوێنی کاری خۆی قۆڵبەست کرا؛ فەرھاد وەکیلی لە گرتووخانەکانی تاران، کەرەج، سنە و کرماشان لەژێر ئەشکەنجەیەکی دڕندانەدا بوو و ماوەیەکی زۆریش ئیزنی دیتنی کەسوکاری نەبوو.
لە سێدارە دان
فەرھاد مافی گرتنی پارێزەری نەبوو و لە ڕێکەوتی ١٠ی ڕێبەندانی ١٣٨٦ (٣٠ی کانوونی دووەمی ٢٠٠٨) لەلایەن لقی سی دادگای شۆڕشی تاران لە حەوت خولەکدا بە تۆمەتی ئەندامییەتی پژاک (محاربە - دژایەتی خودا) حوکمی دە ساڵ زیندان و سێدارەی بەسەردا سەپا و لە ١٩ی گوڵانی ١٣٨٩دا ھاوڕێ لەگەڵ چوار زیندانی تر کە سێیانیان کورد بوون، بە بێ ئاگادارکردنەوەی بنەماڵەکانیان و بە نھێنی لە پارکینگی گرتووخانەی ئێڤین لە دار دران و بە دزییەوە بە خاک ئەسپێردران و ھەنووکەش شوێنی ناشتنی تەرمەکانیان ڕوون نییە.
سەرچاوەکان
پۆل:کوردەکانی ڕۆژھەڵاتی کوردستان پۆل:لەدایکبووانی ١٩٦٦ پۆل:مردووانی ٢٠١٠ پۆل:لەسێدارەدراوانی کورد پۆل:شەھیدانی کورد پۆل:خەڵکی سنە پۆل:زیندووان
وێنەگرتنی تاک کامێرا
alt=|وێنۆک|وێنەیەک کە شێوازی دانانەوەی تاک کامێرا نیشاندەدات. وێنەگرتنی تاک کامێرا یان شێوازی بەرھەمھێنانی تاک کامێرا ڕێگەیەکی وێنەگرتنی فیلم و بەرھەمھێنانی ڤیدیۆیە.
وێنەگرتنی تاک کامێرا لە سەرەتای سەدەی بیستەم لە سەردەمی فیلمە کلاسیکەکانی ھۆڵیوودەوە بەکارھاتووە و بووەتە شێوازێکی ستاندارد بۆ سینەما؛ تەلەڤیزیۆن و زۆرجار لە بەرھەمە فرە کامێراکانیش ھەر بەکاردێت.
پۆل:تەکنیکە سینەمایییەکان
گۆڕستانی چراکان
گۆڕستانی چراکان: ڕۆمانەشیعر کتێبێکی شیعری شێرکۆ بێکەسە. ئەم کتێبە لە ساڵی ٢٠٠٤ چاپ و بڵاو کراوەتەوە.
کتێبناسی
پۆل:کتێبەکانی شێرکۆ بێکەس
یارییەکانی برسییەتی (فیلم)
یاریەکانی برسیەتی بە(ئینگلیزی: The Hunger Games)) فیلمێکی ئەمریکی ساڵی ٢٠١٢ەی جۆری (زانستی، خەیاڵی، سەرکێشی)یە. فیلمەکە لەلایەن گاری رۆسەوە دەرھێنانەوە و لەلایەن نینا جاکۆبسۆن و جۆن کلیک بەرھەمهێندراوە. فیلمەکە بڕی ٧٨ میلیۆن دۆلاری تێدا خەرجکراووە و بڕی ٦٩٤.٤ میلیۆن دۆلاری بەدەست هێناووە.
پەراوێزەکان
پۆل:وتارە ھەتیوەکان پۆل:فیلمەکانی ٢٠١٢ پۆل:فیلمەکان بە زمانی ئینگلیزی پۆل:فیلمە ئەمریکییەکان پۆل:فیلمەکانی لاینز گەیت ئینتەرتەینمنت پۆل:فیلمەکان بە زمانی ئینگلیزی لە دەیەی ٢٠١٠ پۆل:فیلمەکانی ئایماکس پۆل:فیلمە ئەمریکییەکانی دەیەی ٢٠١٠ پۆل:فیلمە خەمناوییە ئەمریکییەکان پۆل:فیلمی ئەکشنی زانستی ئەمریکی پۆل:فیلمە ھەستبزوێنە خەیاڵییە زانستییە ئەمریکییەکان پۆل:فیلمە ئەمریکییەکان دەربارەی مانەوە پۆل:مشتومڕی فیلمەکان پۆل:فیلمەکان دەربارەی ھەرزەکاران پۆل:فیلمەکان کە لەلایەن جەیمس نیوتن ھاواردەوە تۆمارکراون پۆل:فیلمە قەدەغەکراوەکان پۆل:فیلمە ئەکشنییە زانستییە ئەمریکییەکان
نیس
نیس (بە فەڕەنسی: Nice) شارێکە دەکەوێتە باشووری فەڕەنسا، لە کەنارەکانی دەریای ناوەڕاست لەنێوان مارسیلیا و جەنەوا ، لە ھەرێمی ئەلب-کۆت دی ئازۆر. ژمارەی دانیشتووانی ٩٣٣،٠٨٠ کەسە (لە ساڵی ١٩٩٩)، ڕووبەرەکەی ٧١.٩٢ کیلۆمەتر دووجایە. شارەکە ناوەندێکی گەورەی گەشتیارییە لە وڵاتەکەدا. بەناوبانگە بە ھاوینەھەوار و سەیرانگە جوانەکانی و ساڵانە بە ملیۆنان گەشتیار سەردانی دەکەن.
شارەکە فڕۆکەخانەیەکی شارستانی ھەیە کە زۆربەی ھێڵە ئاسمانییە نێونەتەوەییەکان تێیدا ھەڵدەستن و دەنیشنەوە؛ کە فڕۆکەخانەی «کۆت دی ئازۆر»ە.
گامێشەوان
جوگرافیا
گامێشەوان لە باکوور ھاوسنوورە لەگەڵ کۆمەڵگای تانجەرۆ و لە باشوور لەگەڵ گوندی چەقلاوا و لە ڕۆژھەڵات لەگەڵ گوندی ژاڵەی خواروو و لە ڕۆژاوا لەگەڵ گوندی باریکە، تانجەرۆ.
سەرچاوەکان
پۆل:گوندەکانی سلێمانی پۆل:شوێنە ئاوەدانەکانی پارێزگای سلێمانی پۆل:گوندەکانی باشووری کوردستان
شوەح
شوەح کوڕی شەشەمی پێغەمبەر ئیبراھیمە لە ھاوسەرەکەی قەتوورە کە دوای مردنی ھاوسەری یەکەمی سارا ھاوسەرگیری لەگەڵدا کردووە. لە براکانیدا: زیمران و یۆقشان و میدیان و مەدان و یەشباق.
لە مێژوو
وەک مێژوونووسی جوولەکە یۆسێفۆس باسی لەوە کردووە کە ئیبراھیم کوڕەکانی لە ناوچەی دوور لە خاکی بەڵێندراو دابەش کردووە بۆ ئەوەی لە موڵک و ماڵی ئیسحاق دووریان بخاتەوە. لەسەر بنەمای بەڵێنی خودا بۆ بڵاوکردنەوەی نەوەکانی لەسەر زەویدا، کوڕەکانی قەتوورە لە ناوچەکانی «العربیة الخیرة» دەژیان کە دەگەیشتنە دەریای سوور.
سەرچاوەکان
پۆل:ئیبراھیم
ویکیپیدیای گادێلیی سکۆتی
ویکیپیدیای گادێلیی سکۆتی یەکێکە لە وەشانەکانی ویکیپیدیا کە بە زمانی گادێلیی سکۆتی دەنووسرێت، ویکیپیدیای گادێلیی سکۆتی وەک ویکیپیدیایەکانی تر ئینسایکڵۆپیدیایەکی ئازادە و ھەمووان دەتوانن دەستکاری پەڕەکان بکەن بێجگە لە چەند پەڕەیەک کە تەنیا بەکارھێنەرە خاوەن ھەژمارەکان دەتوانن دەستکاری بکەن.
ویکیپیدیای لە ساڵی ٢٠٠٤دا دامەزرا و ھەتا ١٠ی تشرینی یەکەمی ٢٠١١، بە زیاتر لە ٨،٤٠٠ وتار لە ڕیزی سەد و دوازدەھەمی ویکیپیدیاکان جێی گرت. لە ١٩ی ئایاری ٢٠١٢، لەگەڵ ویکیپیدیای تاجیکی لە سنووری ١٠،٠٠٠ وتار تێپەڕی و لە ڕیزی سەد و دەھەمی ویکیپیدیاکان جێی گرت.
بەستەرە دەرەکییەکان
گادێلیی سکۆتی ویکیپیدیا پۆل:وێبگەکانی ئینتەرنێت کە لە ٢٠٠٤ دامەزراون
عەبدولڕەزاق نایف
عەبدولڕەزاق نایف (لەدایکبووی ١٩٣٤ – مردووی ١٠ی تەممووزی ١٩٧٨) کەسایەتیی سەربازی و ئەفسەرێکی عێراقی بوو، کە ماوەیەکی کەم وەک سەرۆکوەزیرانی عێراق لە ساڵی ١٩٦٨ دەستبەکاربوو تا ئەوکاتەی پلەکەی لێوەرگیرایەوە.
سەرچاوەکان
پۆل:لەدایکبووانی ١٩٣٤ پۆل:مردووانی ١٩٧٨ پۆل:سەرۆک وەزیرانی عێراق
شوێنھاتی لۆژیکی
شوێنھاتی لۆژیکی (logical consequence) یا تێوەپێچراوی (implication) بەو پەیوەندییە دەوترێ کە وتەیەک لەگەڵ یەک یا چەند وتەی تردا ھەیەتی کاتێ کە ئەقڵ پێی باش بێ و بە پێویستی بزانێ کە ئەو وتەیە لە دوای ئەو یەک یا چەند وتەیەی ترەوە بوترێت. ئەمە یەکێک لە بنەڕەتیترین تێگەیشتەکانی لۆژیکە. دەڵێن بەڵگەھێنانەوە تەنیا ئەو کاتە ڕەوایە کە تێیدا ئاکامی وەرگیراو شوێنھاتی لۆژیکیی پێشەکییەکان بێ. شیکردنەوەی فەلسەفیی ئەم بابەتە وەھا پرسیارگەلێک لە خۆ دەگرێ: چی دەری دەخا کە ئاکامێک شوێنھاتی لۆژیکیی پێشەکییەکانیەتی؟ مانای چییە کە ئاکامێک شوێنھاتی لۆژیکیی پێشەکییەکانیەتی؟ کاری سەرەکیی لۆژیکی فەلسەفی کۆڵینەوە لە سروشتی شوێنھاتی لۆژیکی و ڕاستیی لۆژیکییە.
دۆزینەوە (پزیشکی)
پۆل:ڕشتەکانی پزیشکی پۆل:تایبەتمەندەکانی بواری نەشتەرگەری پۆل:ناسینەوەی پزیشکی پۆل:زاراوە پزیشکییەکان
شوێنھاتی لۆژیکی
سەرچاوەکان
پۆل:چەمکەکان لە لۆژیک پۆل:لۆژیکی فەلسەفی
زولفەقار (مووشەک)
مووشەکی بالیستیکیی زولفەقار موشەکێکی مەودا ناوەند، زەوی بە زەوی، لارھاویشت و یەک قۆناغییە، کە دەتوانێت لە مەودای ٧٠٠ کیلۆمەترییەوە ئامانجەکانی بپێکێت.
موشەکی زولفەقار سەربە خێزانی موشەکی فاتیحە کە وردترین مووشەکی ئێرانییە. موشەکی فاتیح لە چەند جۆر بە مەودای ٣٠٠بۆ٥٠٠ کیلۆمەتری دروستکراوە و ھەروەھا لەم مۆدێلە، جۆرەکانی دەریایی بە ناوی «خەلیج فارس» و «ھورمز» دروستکراوە کە توانای بڕینی ٣٠٠ کیلۆمەتریان ھەیە. کۆماری ئێسلامی ئێران لەسەرەتای دەیەی ١٣٨٠وە بە بەرھەمھێنانی نەوەی یەکەم موشەکەکانی فاتیح١٠٠، خاوەنی موشەکی بالیستی کۆرت مەودا بووە کە مەودای نزیکەی ٢٠٠ کیلۆمەترە. مووشەکی بالیستیکیی زولفەقار یەکەم مووشەکی مەودا ناوەند لەوەتەی ٣٠ ساڵ لە ھێرشی مووشەکی ٢٠١٧ بۆ دەیرەلزۆر بەکار ھێنرا.
سەرچاوەکان
پۆل:مووشەکە بالیستیکییەکان پۆل:مووشەکی بالیستیکیی کورت مەودا پۆل:مووشەکی بالیستیکیی ناوەند مەودا
ڕێڤەلوشن ئۆ ئێس (فیلم)
ڕیڤەلوشن ئۆ ئێس (فیلم)  بە کوردی "شۆڕشی سیستمی کارگێڕی"، فیلمێکی ساڵی ٢٠٠١ە، ناوەڕۆکی فیلمەکە لەسەر ئەوە دەدوێ کە چۆن لەو زەمەنە کە مایکرۆسۆفت دەستی بە سەر کۆمپیوترەکان گرتبوو، زۆر یەک لە کارناسان لەم باروو دۆخە ناڕازی بوون. لە ئاکام ھاککەر و کارمەندێکی MIT بە ناوەی ڕیچارد ستۆڵمەن شۆرشێکی ھەڵگرساند.
فەلسەفەی ئەم شۆڕشە ئەوە بوو کە ھەر کەس مافی ھەیە لە نەرمەکالاکان بە شێوازی خۆڕایی و ئازاد سوود بگرێت، لە ئاکام ستۆڵمەن دروشمی “نەرمەکالای ئازادی” لسەر دانا، لینوس تۆرۆڤاڵدز و زۆر یەک لە ھاککەرەکان و شارەزایانی بەرنامە داڕێشتن لکان پێیان.
ئەم دروشمە لە کۆتایی بوو بە “نەرمەکاڵای سەرچاوەکراوە” کە لە ژێر یاسا یان مۆڵەتدانی “گنو” کە لە لایەن ستۆڵمەن نووسرا بوو، ھاتە نێو گۆڕەپانی جیھانی ئایتی. فیلمەکە ژێرنوسی کوردی کراوە.
نوێنەرەکان
ستۆڵمن دەڵێت:
” ئامانجی من تەنھا باشترکردنی کۆمەڵگا بوو بەڵام بە شێوازێکی ھۆشمەندانە ”
سەرچاوەکان
پۆل:لینوکس پۆل:فیلمەکانی ٢٠٠١ پۆل:فیلمەکان بە زمانی ئینگلیزی
عەرەبستانی سعوودی لە ئۆڵۆمپیادی ھاوینەی ١٩٨٤
عەرەبستانی سعوودی نەتەوەیەکی بەشداربووی ئۆڵۆمپیادی ھاوینەی ١٩٨٤ بوو کە لە ٢٨ی تەممووز تا ١٢ی ئابی ١٩٨٤ لە لۆس ئانجلەس لە ویلایەتە یەکگرتووەکانی ئەمریکا بەڕێوە چوو.
سەرچاوەکان
١٩٨٤ پۆل:نەتەوەکان لە ئۆڵۆمپیادی ھاوینەی ١٩٨٤
خاکی پیرۆز
خاکی پیرۆز ناوچەیەک بە نزیکەیی دەکەوێتە نێوان دەریای ناوەڕاست و کەناری ڕۆژھەڵاتی ڕووباری ئوردن. بە شێوەیەکی نەریتی ھەم ھاوواتای خاکی ئیسرائیلە کە لە کتێبی پیرۆزدا ھاتووە و ھەم لەگەڵ ناوچەی فەلەستین. زاراوەی «خاکی پیرۆز» بەزۆری ئاماژەیە بۆ خاکێک کە بە نزیکەیی ھاوتایە لەگەڵ دەوڵەتی ئیسرائیلی مۆدێرن، ناوچە فەلەستینییەکان، ڕۆژاوای ئوردن و بەشێک لە باشووری لوبنان و باشووری ڕۆژاوای سووریا. جولەکە و مەسیحی و موسڵمانان بە خاکێکی پیرۆزی دەزانن.
بەشێک لە گرنگی خاکەکە لە گرنگی ئایینی قودسەوە سەرچاوە دەگرێت (پیرۆزترین شار بۆ ئایینی جوولەکە، و شوێنی پەرستگای یەکەم و دووەم)، وەک ناوچەی مێژوویی خزمەتکردنی عیسا، و وەک شوێنی یەکەم قیبلەی ئیسلام، ھەروەھا شوێنی ڕووداوی ئیسرا و میعراجی ٦٢١ی زایینی لە ئیسلامدا.
پیرۆزی خاکەکە وەک شوێنێکی زیارەتی مەسیحییەکان بەشداری کرد لە دەستپێکردنی جەنگە خاچپەرستەکان، لەکاتێکدا مەسیحییەکانی ئەورووپا ھەوڵیان دەدا خاکی پیرۆز لە موسڵمانان وەربگرنەوە، کە لە ساڵانی ٦٣٠دا لە ئیمپراتۆریەتیی بیزەنتی ڕۆژھەڵاتی مەسیحییەکان داگیریان کردبوو. لە سەدەی نۆزدەھەمدا، خاکی پیرۆز بوو بە بابەتی ململانێی دیپلۆماسی، چونکە شوێنە پیرۆزەکان ڕۆڵیان لە پرسی ڕۆژھەڵاتدا ھەبوو کە بووە ھۆی جەنگی کریمە لە ساڵانی ١٨٥٠دا.
زۆرێک لە شوێنەکانی خاکی پیرۆز لە مێژە شوێنی زیارەتی لایەنگرانی ئایینەکانی ئیبراھیم بوون، لەوانە جوولەکەکان، مەسیحییەکان، موسڵمانان و بەھایییەکان. زیارەتکاران سەردانی خاکی پیرۆز دەکەن بۆ دەست لێدان و بینینی دەرکەوتنە فیزیکییەکانی باوەڕەکەیان، بۆ پشتڕاستکردنەوەی بیروباوەڕەکانیان لە چوارچێوەی پیرۆزدا بە وروژاندنی بەکۆمەڵ، و پەیوەندییەکی کەسی بە خاکی پیرۆزەوە.
ڕۆتەردام
وێنۆک|250x250پیکسڵ|دیمەنی ئاوەڕۆیەکی ڕووەتەردام وێنۆک|250x250پیکسڵ|وێستگەی سەرەکی شەمەندەفەر
خاکی پیرۆز
سەرچاوەکان
پۆل:ئایینە ئیبراھیمییەکان پۆل:مێژووی ئیسرائیل پۆل:شوێنە پیرۆزەکان لەئیسلامدا پۆل:جوگرافیای ئایین پۆل:زاراوە ئایینییەکان
ڕۆتەردام
ڕووەتەردام یان ڕۆتیردام شار و شارەوانییەکە لە ڕۆژاوای ھۆڵەندا، لە ناوچەی ھۆڵەندای باشوور. دووەم شاری ھۆڵەندا و یەکێکە لە گەورەترین بەندەرە دەریایییەکانی جیھان.
شارەکە ھیچی تر نەبوو جگە لە بەنداوێک کە لە ساڵی ١٢٧٠ی زایینی لەسەر ڕووباری ڕۆت دروست کرابوو و ناوی ئەم بەنداوە لێنراوە، شارەکە گەشەی کردووە و بووەتە یەکێک لە دیارترین کۆبوونەوە بازرگانییەکانی جیھان، ھەروەھا بەھۆی شوێنی ستراتیژییەکەی لە ڕووباری ڕاین- دێڵتای مۆیس-شیڵت لەسەر دەریای باکوور و لە دڵی ناوەندی گەورەی گواستنەوەی ھێڵی ئاسن و ڕێگاوبان و فڕۆکەوانی و گواستنەوەی دەریایی کە ھەموویان درێژدەبنەوە تا قووڵایی ئەورووپا، زۆرجار بە ڕووەتەردام وەک «دەروازەی ئەورووپا» ناودەبرێت.
ڕووەتەردام دەکەوێتە باشووری ھۆڵەندا، و ژمارەی دانیشتووانی شارەکە بەپێی سەرژمێری ساڵی ٢٠١٣ گەیشتە نزیکەی ٦١٨ ھەزار کەس، و ژمارەی کۆبوونەوەی شارستانی ڕووەتەردامی گەورە (شارەکە و دەوروبەری) ١٫٣ ملیۆن کەسە. سەبارەت بە تەواوی کۆکراوەی ناوچەی ڕووەتەردام و ھاگ، ژمارەی دانیشتووانی بە ٢٫٩ ملیۆن کەس مەزەندە دەکرێت و لە خشتەی گەورەترین کۆبوونەوەی شارەکانی جیھان و گەورەترین لە ھۆڵەندا لە پلەی ٢٠٦دایە. ڕووەتەردام بە تەلارسازی ناوازەی و زانکۆی ئیراسموس و کەلەپوورە دەریایییە دیارەکانی بەناوبانگە، بەو پێیەی بەندەری شارەکە دڵی لێدەر و ھێنەری سەرەکی ئابوورییەکەی پێکدەھێنێت، چونکە لە نێوان ساڵانی ١٩٦٢ بۆ ٢٠٠٤ بە قەرەباڵغترین بەندەری جیھان دادەنرا پێش ئەوەی بەندەری شەنگەھای لێی بباتەوە.
خنخنە
خنخنە گوندێکە، کەوتووەتە گوندستانی سەندوس، ناوچەی ناوەندی شارستانی نەغەدە، شارستانی نەغەدە، پارێزگای ئازەربایجانی ڕۆژاوا، ڕۆژھەڵاتی کوردستان.
جوگرافیا
خنخنە لە باکوور ھاوسنوورە لەگەڵ گوندی وەزنێ و لە باشوور لەگەڵ گوندی قەڵاجوق و لە ڕۆژھەڵات لەگەڵ گوندی عەزیم خانلو لە ڕۆژاوا لەگەڵ گوندی ئارنێ.
پەراوێزەکان
پۆل:شارستانی نەغەدە نەغەدە نەغەدە پۆل:گوندەکانی شارستانی نەغەدە پۆل:گوندەکانی ڕۆژھەڵاتی کوردستان
گەڵباخ
گەڵباخ گوندێکە، کەوتووەتە ناحیەی تانجەرۆ، قەزای سلێمانی، پارێزگای سلێمانی، باشووری کوردستان.
جوگرافیا
گەڵباخ لە باکوور ھاوسنوورە لەگەڵ گوندی پوشێن و لە باشوور لەگەڵ گوندی چوارتاق و لە ڕۆژھەڵات لەگەڵ گوندی مایاوا و لە ڕۆژاوا لەگەڵ گوندی داربەڕولە، تانجەرۆ.
سەرچاوەکان
پۆل:گوندەکانی سلێمانی پۆل:شوێنە ئاوەدانەکانی پارێزگای سلێمانی پۆل:گوندەکانی باشووری کوردستان
دانالوی بچوک
دانالوی بچوک گوندێکە، کەوتووەتە گوندستانی قەڵاشیو، ناوچەی ناوەندی شارستانی ماکۆ، شارستانی ماکۆ، پارێزگای ئازەربایجانی ڕۆژاوا، ڕۆژھەڵاتی کوردستان.
ئایین
دانیشتوانی ئەم گوندە موسوڵمانن و لەسەر مەزھەبی (شیعە)ن.
پەراوێزەکان
پۆل:شارستانی ماکۆ ماکۆ ماکۆ پۆل:گوندەکانی شارستانی ماکۆ پۆل:گوندەکانی ڕۆژھەڵاتی کوردستان
پوکەی سەروو
پوکەی سەروو گوندێکە، کەوتووەتە ناحیەی حاجیاوا، قەزای ڕانیە، پارێزگای سلێمانی، باشووری کوردستان.
پەراوێزەکان
پۆل:گوندەکانی سلێمانی پۆل:شوێنە ئاوەدانەکانی پارێزگای سلێمانی پۆل:گوندەکانی باشووری کوردستان
کەنەدا لە ئۆڵۆمپیادی ھاوینەی ١٩٧٢
کەنەدا نەتەوەیەکی بەشداربووی ئۆڵۆمپیادی ھاوینەی ١٩٧٢ بوو کە لە ٢٦ی ئاب تا ١٠ی ئەیلوولی ١٩٧٢ لە میونشن لە ئەڵمانیای ڕۆژاوا بەڕێوە چوو.
سەرچاوەکان
١٩٧٢ پۆل:نەتەوەکان لە ئۆڵۆمپیادی ھاوینەی ١٩٧٢
قەتوورە
ناوەکەی
ناوەکەی بە ڕەچەڵەک عیبرییە و بە «کەتوورا» (بە عیبری: קְטוּרָה) دەخوێندرێتەوە، بە واتای «بۆن». ناوەکە بە چەندین شێوە وەرگێڕدراوە. لە تەوراتی عەرەبیدا بریتییە لە «قطورة» (پەیدابوون ٢٥: ٢و٤). و تەبەری باسی لەوە کردووە کە ناوی «قنطورة» بووە. سەبارەت بەوەی لە زمانی عەرەبیدا باوە، ئەوە «قطورة»یە.
سەرچاوەکان
پۆل:ئیبراھیم پۆل:مەدیەن
مامودۆ ئاتی
مامودۆ ئاتی ئەکتەر و بەرهەمهێنەر و مۆدێلێکی مۆریتانی-ئەمریکییە. زیاتر لە زنجیرەی ترسناکی ٢٠٢٢ی نێتفلیکسی ئەرشیڤ ٨١ ناسراو، و هەروەها بە پاڵپشتی رۆڵگێڕانی لە فیلمی فەرمانڕەوایەتیی جیھانی جوراسی ٢٠٢٢. ئاتی لە مۆریتانیا لەدایکبووە، کوڕی باوکێکی دیپلۆماتکارە کە پەنابەری سیاسی لە ئەمریکا وەرگرتووە کاتێک ئاتی تەمەنی شەش مانگ بوو.
کازم ئۆز
کازم ئۆز (لە دایکبووی ١٩٧٣، دەرسیم، باکووری کوردستان) دەرھێنەری کورد، بەرھەمھێنەر و سیناریۆنووسی فیلمە. لە ساڵی ١٩٩٢، بە نواندن لە شانۆی ژیانا نو دەستی بەکارەکانی کرد، لە ھەمان کاتیش کاری لە فیلمیش دەکرد. لە ساڵی ٢٠٠٣، بەشی سینەمای تەواوکرد. کازم دامەزرێنەری ئاژانسی فیلمی سینەمایی مێزۆپۆتۆمیایە.
لە تشرینی دووەمی ٢٠١٨، کازم لەلایەن دەسەڵاتی تورکیاوە دەستگیرکرا بەتۆمەتی ئەندامبوون لە ڕێکخراوی نایاسایی (پەکەکە)، بەڵام دوای دوو ڕۆژ ئازادکرا. دواتر کازم تورکیای جێهێشت. لە ئەیلوولی ٢٠١٩، دەسەڵاتی دادوەری تورکیا بڕیاری بەندکردنی بۆ کازم داوە لەنێوان حەوت ساڵ و نیو بۆ پانزدە ساڵ.
سەرچاوەکان
پۆل:زیندووان پۆل:کوردەکانی باکووری کوردستان پۆل:دەرھێنەرانی فیلمی تورکی پۆل:دەرھێنەرانی فیلمی کورد پۆل:سیناریۆنووسانی کورد پۆل:لەدایکبووانی ١٩٧٣ پۆل:کوردەکانی تورکیا
ئێوە بە خۆشەویستیم ئەسپێرن
ئێوە بە خۆشەویستیم ئەسپێرن کتێبێکی شیعری شێرکۆ بێکەسە. ئەم کتێبە لە ساڵی ٢٠٠٤ چاپ و بڵاو کراوەتەوە.
کتێبناسی
پۆل:کتێبەکانی شێرکۆ بێکەس
یاسای بازرگانی
یاسای بازرگانی کۆمەڵێک بنەمایە کە لە سەر پەیوەندیەکانی بازرگانەکاندا و کردەوەبازرگانییەکانیاندا فەرماندەدات. بەپێچەوانەی مافی ژیاری کە پێوەندییەکانی ھەموو تاکەکانی کۆمەڵگە لەخۆ ئەگرێت، یاسای دانوستان بەدانانی بنامەگەلێکی تایبەت بە بازرگان و کردوەی بازرگانییەکانیاندا سەرقاڵ دەبێت. ھەر لەبەر ئەمەیە کە لە نموونەگەڵێکدا کە ڕێگەچارەیەکی ڕوون لە یاسای دانوستان لەبەرچاو نەگیرابێت، ئەگەڕێنەوە بۆ بنەماکانی مافی شارستانی.
سەرچاوەکان
پۆل:دانوستان (ئابوورناسی) پۆل:یاسا پۆل:بازرگانی
یۆقشان
یۆقشان یەکێکە لە کوڕەکانی پێغەمبەر ئیبراھیم لە ھاوسەرەکەی قەتوورە کە دوای مردنی ھاوسەری یەکەمی سارا ھاوسەرگیری لەگەڵدا کرد. لە براکانی: زیمران و میدیان و مەدان و یەشباق و شوەح.
لە مێژوو
وەک مێژوونووسی جوولەکە یۆسێفۆس باسی لەوە کردووە کە ئیبراھیم کوڕەکانی لە ناوچەی دوور لە خاکی بەڵێندراو دابەش کردووە بۆ ئەوەی لە موڵک و ماڵی ئیسحاق دووریان بخاتەوە. لەسەر بنەمای بەڵێنی خودا بۆ بڵاوکردنەوەی نەوەکانی لەسەر زەویدا، کوڕەکانی قەتوورە لە ناوچەکانی «العربیة الخیرة» دەژیان کە دەگەیشتنە دەریای سوور.
عەرەبستانی سعوودی لە ئۆڵۆمپیادی ھاوینەی ١٩٨٨
عەرەبستانی سعوودی نەتەوەیەکی بەشداربووی ئۆڵۆمپیادی ھاوینەی ١٩٨٨ بوو کە لە ١٧ی ئەیلوول تا ٢ی تشرینی یەکەمی ١٩٨٨ لە سێئول لە کۆریای باشوور بەڕێوە چوو.
یۆقشان
سەرچاوەکان
پۆل:ئیبراھیم پۆل:مناڵەکانی ئیبراھیم
شا ئارتوور
سەبارەت بە ئارتوور
ئارتوور کەسایەتیی ناوەندی لە ئەفسانەی سرووشتی بریتنە. ئەو کەسایەتییە ئەفسانەیییە بە گشتی دوای نووسرانی پەڕتووکی کورتەمێژووی پاشاکانی بەریتانیا لە سەدەی دوازدەهەم، سەرنجی نێونەتەوەییی بەدەست هێنا. پۆل:کەسایەتییە نێرینەکانی نێو فیلم پۆل:لەدایکبووانی سەدەی ٥ەم پۆل:مردووانی سەدەی ٦ەم پۆل:ئەفسانەکانی سەدەی ناوەڕاست
گورگەچیا، تانجەرۆ
جوگرافیا
گورگەچیا لە باکوور ھاوسنوورە لەگەڵ گوندی یەخیماڵی و لە باشوور لەگەڵ گوندی قسرتی سەروو و لە ڕۆژھەڵات لەگەڵ کۆمەڵگای باریکە و لە ڕۆژاوا لەگەڵ گوندی کەماڵانی خواروو.
سەرچاوەکان
پۆل:گوندەکانی سلێمانی پۆل:شوێنە ئاوەدانەکانی پارێزگای سلێمانی پۆل:گوندەکانی باشووری کوردستان
فەرەیدوون ئەرشەدی
فەرەیدوون ئەرشەدی (لەدایکبووی ١٩٦١ لە سنە، ڕۆژھەڵاتی کوردستان) شاعیر و میدیاکارێکی کوردە.
ژیان
فەرەیدوون ئەرشەدی ساڵی ١٩٦١ لە گەڕەکی قەتارچییانی شاری سنە لە دایک بووە. لە ١٩٦٦وە تا ١٩٧٩ بۆ ماوەی سێزدە ساڵ لە مەریوان ژیاوە و دواتر گەڕاوەتەوە سنە و لەوێ دیپلۆمی وەرگرتووە. ساڵی ١٩٨٤ سەربازی تەواو کردووە و لە (ناوەندی پەروەردەیی فکریی مناڵان و مێرمناڵان) دامەزراوە و لە شارەکانی سنە، ورمێ، سەقز و تاران وەک کارناسێک چالاک بووە. ھەروەھا ھاوکاریی گۆڤاری سروە و حەوتەنامەی سیروانی کردووە، پاش کرانەوەی تیشک تیڤی بۆ ماوەی چوار ساڵ ئامادە کردن و پێشکەش کردنی بەرنامەی ئەدەبی و ھونەری (ڕامانی) لە ئەستۆ بووە. ئەرشەدی لە ساڵی ٢٠٠٣وە لە وڵاتی ئەڵمانیا نیشتەجێیە.
شیعر
فەرەیدوون لە تەمەنی ١٦–١٧ ساڵیدا دەستی بە نووسین کردووە و بە یەکەم چیرۆکی کە باسی ژنێکی ھەژار و کوڕەکەی دەکرد، ترسی لە نووسین شکاوە. ھەر لەو تەمەنەشدا ئەویندار بووە و ڕووی لە شیعری فارسی کردووە. ساڵی ١٩٦٤ دەستی بە گوتنی شیعری کوردی کردووە. مامۆستا ھێمن لە دیدارێکدا ھانی داوە و فەرموویەتی «شیعرێک بنووسە پەیکەرتاش، پەیکەری لێ دابتاشێ. موزیکزان، موزیکی لێ دروست بکات. نەقاش، نەقاشی لێ ساز بکات». سەرەتا ئەوین ھەوێنی شیعرەکانی فەرەیدوون بوون بەڵام دواتر خوێندنەوەی شیعری زیاتر، ئاشنا بوون لەگەڵ نووسەر و شاعیرانی باشووری کوردستان کە لە کۆڕەودا ڕوویان لە ڕۆژھەڵات کردبوو و دۆزی نەتەوەی کورد لەسەری کاریگەر دەبن و ناوەرۆکی شیعرەکانی بۆ (نیشتمانی) و (ئازادیخوازی) دەگۆڕدرێن. فەرەیدوون ئەرشەدی فۆرمی تایبەت بە خۆی ھەیە و زمانی شیعرییەکەی جیاوازە؛ کورت و بە دوور لە قەرەباڵەغی دەنووسێت و گرینگییەکی زۆر بە بەکار ھێنانی زمان دەدات.
بەستەرە دەرەکییەکان
پۆل:شاعیران بە زمانی کوردی پۆل:کوردەکانی ڕۆژھەڵاتی کوردستان پۆل:خەڵکی سنە پۆل:لەدایکبووانی ١٩٦١ پۆل:زیندووان
پارکی زەریادێ
پارکی زەریادی (بە ڕووسی: Парк Зарядье) پارکێکی شارستانی دیمەنی سروشتییە و دەکەوێتە تەنیشت گۆڕەپانی سوور لە شاری مۆسکۆ لە ڕووسیا لە شوێنی ناوچەی پێشووی زەریادی. ئەم پارکە لە ٩ی ئەیلوولی ٢٠١٧ لەلایەن ڤلادیمێر پوتین سەرۆکی ڕووسیا و سێرگی سۆبیانین سەرۆکی شارەوانی مۆسکۆ کرایەوە.
گۆڤاری تایم پارکی زەریادی خستە لیستی «گەورەترین شوێنەکانی جیھان» لە ساڵی ٢٠١٨دا
سەرچاوەکان
زەریادێ
چەقۆکان دەرکەن
چەقۆکان دەرکەن فیلمێکی ئەمریکیی کۆمێدیای ڕەش و ھەستبزوێنی ساڵی ٢٠١٩یە. لە نووسین، بەرھەمھێنان و دەرھێنانی ڕایان جۆنسنە. فیلمەکە باسی مردنی لەناکاوی گەورەی خێزانێک دەکات، کەوا وا لێکدەدرێتەوە کە کوژرابێت بۆیە، سێ لێکۆڵەری ژیر بە مەبەستی لێکۆڵینەوە لە ڕووداوەکە دەنێردرێن. فیلمەکە خاوەن کەسایەتیگەلێکی پڕ ئەستێرەیە لەنێویاندا دانیێڵ کرەیگ، کریس ئیڤانس، ئانا دی ئارماس، جەیمی لی کێرتیس، مایکڵ شانن، دۆن جۆنسن، تۆنی کۆلێت، لەیکیت ستانفیڵد، کاترین لانگفۆڕد، جەیدن ماڕتێڵ و کریستۆفەر پلەمەر بەدی دەکرێن.
فیلمەکە لە ٧ی ئەیلوولی ٢٠١٩دا لە فیستیڤاڵی نێودەوڵەتیی فیلمی تۆرنتۆ یەکەم پەخشی کرا و لە ٢٧ی تشرینی دووەمی ٢٠١٩دا دەکەوێتە سینەماکانەوە. ڕەخنەگران پێشوازییەکی گەرمیان لە فیلمەکە کرد و بە فیلمێکی ڕەسەن و خاوەن بیرۆکەی جیاواز لە قەڵەمیان دا.
چیڕۆک
نووسەرێکی دەوڵەمەند بەناوی ھارلان ترۆمبی خێزانە لێکدابڕاوەکەی بۆ ٨٥ەمین ساڵیادی لەدایکبوونی بە مەبەستی پتەوکردنی پەیوەندیەکانیان بانگھێشت دەکاتە خانووەکە. بەڵام ڕۆژی دوای ئاھەنگەکە، ھارلان بەمردوویی دەدۆزرێتەوە بۆیە، لێکۆڵەر بێنوا بلانک دەنێردرێتە خانووەکە تاکوو چاوپێکەوتن لەگەڵ یەکە بە یەکەی ئەندامانی خێزانەکە بکات کە ھەموویان گومانلێکراون لە مردنی ھارلان.
بەرھەمھێنان
لە حوزەیرانی ٢٠١٠دا، دەرھێنەر ڕایان جۆنسن ڕای گەیاند کە خولیای ئەوەی ھەیە فیلمێکی پڕ نھێنی ھاوشێوەی ڕۆمانەکانی نووسەر ئاگاتا کریستی بەرھەم بھێنێت. ھەرچەندە ڕایان داینابوو دوای فیلمی Looper ئەمە بکات، بەڵام دواتر فیلمی Star Wars: The Last Jediی خستە پێشەوە.
فیلمەکە لە ئەیلوولی ٢٠١٨ بەرھەمھێنانی بە فەرمی ڕاگەیەندرا و یەکەمین ئەکتەر دانیێڵ کرەیگ بوو کە پەیوەندی بە کەسایەتییەکانی فیلمەکەوە کرد. دواتر لە تشرینی یەکەمی ٢٠١٨دا، ئەکتەران کریس ئیڤانس، لەیکیت ستانفیڵد، مایکڵ شانن، ئانا دی ئارماس، دۆن جۆنسن، جەیمی لی کێرتیس و تۆنی کۆلێت چوونە پاڵ کەسایەتییەکانی فیلمەکە. لە تشرینی دووەمی ٢٠١٨دا، کریستۆفەر پلەمەر، جەیدن ماڕتێڵ، کاترین لانگفۆڕد، ڕیکی لیندھۆم، ئیدی پاتەرسنیش چوونە پاڵ کەسایەتییەکانی فیلمەکە. لە ئایاری ٢٠١٩دا، ئەکتەر فڕانک ئۆز کەوا لە فیلمی Star Wars: The Last Jedi بەیەکەوە کاری لەگەڵ ڕایان جۆنسن کردبوو ڕای گەیاند کە بە ڕۆڵێکی بچووک لە فیلمەکەدا بەشدارە.
جۆنسن ھەریەک لە فیلمەکانی The Last of Sheila, Murder on the Orient Express, Something's Afoot, Murder by Death, Death on the Nile, The Private Eyes, The Mirror Crack'd, Evil Under the Sun, Deathtrap, Clue, و Gosford Park بە ئیلھامبەخشی خۆی بۆ فیلمەکە ناوبردووە.
وێنەگرتن
وێنەگرتنی فیلمەکە لە ٣٠ی تشرینی یەکەمی ٢٠١٨ لە شاری بۆستن دەستی پێکرد و لە ٢٠ی کانوونی یەکەمی ٢٠١٨یش کۆتاییی پێھات.
دەرچوون
چەقۆکان دەرکەن لە ٧ی ئەیلوولی ٢٠١٩دا، لە فیستیڤاڵی نێودەوڵەتیی فیلمی تۆرنتۆ یەکەمین پەخشی کرا. وا بڕیارە لە ٢٧ی تشرینی دووەمی ٢٠١٩یشدا بکەوێتە سینەماکانی جیھانەوە و کۆمپانیای لاینزگەیت ئەرکی بڵاوکردنەوەی لە ئەستۆ گرتووە.
پێشوازیی ڕەخنەگران
لە وێبگەی ڕۆتن تۆمەیتۆز، فیلمەکە ڕێژەی ٩٩٪ی ھەیە بەپێی پێداچوونەوەی ٨٨ ڕەخنەگر بە تێکڕای ٨٫٤٧/١٠ و کورتەی ڕایەکان نووسراوە «فیلمەکە پڕە لە بیرۆکەی نوێ لە چەشنی فیلمە پڕجۆش و خرۆشەکان و دەرھێنەر ڕایان جۆنسن لەگەڵ کەسایەتییە پڕ ئەستێرەکانی کارێکی نایابیان کردووە». وێبگەی مێتاکریتیک نمرەی ٨٤ لە ١٠٠ی بە فیلمەکە داوە بە دەنگی ٢٠ ڕەخنەگر.
سەرچاوەکان
<references group="" responsive="1"/>
بەستەرە دەرەکییەکان
پۆل:فیلمە ئەمریکییەکان پۆل:فیلمەکان بە زمانی ئینگلیزی پۆل:فیلمەکانی لاینز گەیت ئینتەرتەینمنت پۆل:فیلمەکانی ٢٠١٩ پۆل:فیلمەکان بە زمانی ئینگلیزی لە دەیەی ٢٠١٠ پۆل:ئەو فیلمانەی لە ماساشوستس دانراون پۆل:فیلمە ئەمریکییەکانی دەیەی ٢٠١٠ پۆل:فیلمە چیرۆکییە ناھێڵییە ئەمریکییەکان پۆل:فیلمەکان دەربارەی خێزانە ناکارامەکان پۆل:فیلمەکان کە لە بۆستن وێنەیان گیراوە پۆل:فیلمەکان سەبارەت بە نووسەران
بەڕەڵایی کۆمەڵایەتی
بەڕەڵایی کۆمەڵایەتی حاڵەتێکە کە تێیدا کۆمەڵگە ڕابەرایەتییەکی کەمی ڕەوشتی پێشکەش بە تاکەکانی دەکات. ئەمە لە جیاوازی سیستمی بیروڕاوە سەرھەڵدەدات، کە دەبێتە ھۆکاری تێکشکانی پەیوەندییە کۆمەڵایەتییەکانی نێوان تاکەکانی کۆمەڵگە.
سەرچاوەکان
پۆل:فەلسەفەی کۆمەڵایەتی پۆل:زاراوەکانی کۆمەڵناسی
عەرەبستانی سعوودی لە ئۆڵۆمپیادی ھاوینەی ١٩٩٢
عەرەبستانی سعوودی نەتەوەیەکی بەشداربووی ئۆڵۆمپیادی ھاوینەی ١٩٩٢ بوو کە لە ٢٥ی تەممووز تا ٩ی ئابی ١٩٩٢ لە بارسێلۆنا لە ئیسپانیا بەڕێوە چوو.
سەرچاوەکان
١٩٩٢ پۆل:نەتەوەکان لە ئۆڵۆمپیادی ھاوینەی ١٩٩٢
تاقۆڵان
تاقۆڵان گوندێکە، کەوتووەتە ناحیەی حاجیاوا، قەزای ڕانیە، پارێزگای سلێمانی، باشووری کوردستان.
پەراوێزەکان
پۆل:گوندەکانی سلێمانی پۆل:شوێنە ئاوەدانەکانی پارێزگای سلێمانی پۆل:گوندەکانی باشووری کوردستان
کەنەدا لە ئۆڵۆمپیادی ھاوینەی ١٩٧٦
کەنەدا نەتەوەیەکی بەشداربووی ئۆڵۆمپیادی ھاوینەی ١٩٧٦ بوو کە لە ١٧ی تەممووز تا ١ی ئابی ١٩٧٦ لە مۆنتریال لە کەنەدا بەڕێوە چوو.
ئاڵمەقوڵاغ
ئاڵمەقوڵاغ  گوندێکە، کەوتووەتە گوندەواری نەجەفاوا، ناوچەی ناوەندی شارستانی بیجاڕ، شارستانی بیجاڕ، پارێزگای سنە، ڕۆژھەڵاتی کوردستان، ئێران.
جوگرافیا
ئاڵمەقوڵاغ  ھاوسنوورە لەگەڵ ئەم گوندانە:
سەرچاوەکان
پۆل:شارستانی بیجاڕ بیجاڕ بیجاڕ پۆل:گوندەکانی شارستانی بیجاڕ پۆل:گوندەکانی ڕۆژھەڵاتی کوردستان
ژمارەی دڵخۆش
ژمارەی دڵخۆش بە ژمارەیەکی تەواوی ئەرێنی دەوترێت کاتێک سەرجەمی دووجای ڕەنووسەکانی ژمارەکە، بە ژمارەی دوای ئەم ژمارەیە دابنرێت و ئەم کارە لەسەر ئەنجامەکەی پێشوو دووبارە بکرێتەوە، ئاکامی ئەم پرۆسەیە بە ژمارە یەک کۆتایی بێت. و ئەگەر پێچەوانەی ئەم حاڵەتە ڕوویدا ئەوا بە ژمارەکە دەوترێت ژمارەیەکی دڵتەنگ یان خەمبار (unhappy number or sad number).
پێناسەی گشتی
وا دابنێ n=n_0 ژمارەیەکی دیاریکراو بێت، ئینجا وا دابنێ n_1 وn_2 وn_3 ... پاشیەکییەک بێت، بەم شێوەیە کە n_{i+1} سەرجەمی دووجای ڕەنووسەکانی n_i یە. ئەوا n ژمارەیەکی دڵخۆشە، ئەگەر و تەنھا ئەگەر iیەک بوونی ھەبێت کە n_i=1
نموونە
١٩ ژمارەیەکی دڵخۆشە، ھەر وەک لە خوارەوەدا ڕوون کراوەتەوە:
ئەگەر ژمارەیەک دڵخۆش بێت، ئەوا ھەموو ئەو ئەندامانەی لەو پاشیەکییەدا دەردەکەون دڵخۆشن، و ئەگەر ژمارەیەک دڵتەنگ بێت، ھەموو ئەندامەکانی پاش ئەو ژمارەیە دەردەکەون دڵتەنگن، بۆ نموونە، ١٩ ژمارەیەکی دڵخۆشە کەوایە، ٨٢، ٦٨ و ١٠٠ و ١ یش دڵخۆشن.
ژمارە دڵخۆشەکانی کەمتر لە ٥٠٠
لە خوارەوە ئەو ژمارە دڵخۆشانەی لە ٥٠٠ کەمترن پێڕست کراون:
١، ٧، ١٠، ١٣، ١٩، ٢٣، ٢٨، ٣١، ٣٢، ٤٤، ٤٩، ٦٨، ٧٠، ٧٩، ٨٢، ٨٦، ٩١، ٩٤، ٩٧، ١٠٠، ١٠٣، ١٠٩، ١٢٩، ١٣٠، ١٣٣، ١٣٩، ١٦٧، ١٧٦، ١٨٨، ١٩٠، ١٩٢، ١٩٣، ٢٠٣، ٢٠٨، ٢١٩، ٢٢٦، ٢٣٠، ٢٣٦، ٢٣٩، ٢٦٢، ٢٦٣، ٢٨٠، ٢٩١، ٢٩٣، ٣٠١، ٣٠٢، ٣١٠، ٣١٣، ٣١٩، ٣٢٠، ٣٢٦، ٣٢٩، ٣٣١، ٣٣٨، ٣٥٦، ٣٦٢، ٣٦٥، ٣٦٧، ٣٦٨، ٣٧٦، ٣٧٩، ٣٨٣، ٣٨٦، ٣٩١، ٣٩٢، ٣٩٧، ٤٠٤، ٤٠٩، ٤٤٠، ٤٤٦، ٤٦٤، ٤٦٩، ٤٧٨، ٤٨٧، ٤٩٠، ٤٩٦.
ژمارەی سەرەتایی دڵخۆش
ژمارەی سەرەتایی دڵخۆش، بە ژمارەیەک دەوترێت کە ھەم دڵخۆشە و ھەم سەرەتایی. ھەموو ئەو ژمارە سەرەتاییانەی لەسەر شێوازی ٣+١٠n و ٩+١٠n دەنووسرێن، (n گەورەترە لە سفر) ژمارەی دڵخۆشن.
نموونەی پرۆگرامسازی
تاقیکردنەوەیەکی سادە بە زمانی پایتن بۆ پشکنینی دڵخۆشبوونی ژمارەیەک بەم شێوەیە:
بەستەرە دەرەکییەکان
پۆل:ماتماتیک بە کایە
سروودە بەردینەکان
کتێبناسی
پۆل:کتێبەکانی شێرکۆ بێکەس
شەیدا بوون (فیلم)
شەیدابوون فیلمێکی کۆمیدیای ڕۆمانتیکییە لە ساڵی ٢٠٠٧دا بە شێوەی لایڤ ئەکشن/ئەنیمەیشنی مۆسیقی فانتازیا لە دەرھێنانی کیڤن لیمایە و لەلایەن بیل کێلی نووسراوە. لە فیلمەکەدا ئەیمی ئادمز، پاتریک دێمپسی، جەیمس مارسدن، تیمۆسی سپاڵ، ئیدینا مێنزێل، ڕەچەڵ کۆڤی، سوزان ساراندۆن ڕۆڵی سەرەکی تێدا دەگێڕن. تیشک دەخاتە سەر شازادە خاتوونەکانی دیزنی کە لە جیھانی ئەنیمەیشنەکەیەوە دەربەدەر دەبێت بۆ ناو جیھانی ئەکشنی ڕاستەوخۆی شاری نیویۆرک
سەرچاوەکان
پۆل:فیلمە فانتازیا-کۆمیدییە ئەمریکییەکان پۆل:فیلمە ئەمریکییەکان بە ئەکشن و ئەنیمەیشنی ڕاستەوخۆ پۆل:فیلمەکان دەربارەی شێوەگۆڕین پۆل:فیلمەکان دەربارەی جادووگەری پۆل:ئەو فیلمانەی لە نیویۆرک وێنەیگیراون پۆل:فیلمەکانی واڵت دیزنی پیکچەرز پۆل:فیلمە ئەمریکییەکانی دەیەی ٢٠٠٠ پۆل:فیلمەکانی دەیەی ٢٠٠٠ بە زمانی ئینگلیزی پۆل:فیلمە گاڵتەبازییەکانی دەیەی ٢٠٠٠ پۆل:فیلمە کۆمیدییە مۆسیقییە ئەمریکییەکان پۆل:فیلمە مۆسیقییە ڕۆمانسییە ئەمریکییەکان پۆل:فیلمە گاڵتەبازییەکانی چیرۆکە ئەفسانەییەکان پۆل:فیلمەکان دەربارەی خێزانە شاھانەکان پۆل:ئەو فیلمانەی لە نیویۆرک داندراون پۆل:فیلمە ڕیالییزمییە جادووییەکان
گوندستانی ساری سو
گوندستانی ساری سو لە دابەشکاریی کارگێڕیی ئێراندا، یەکێکە لە دوو گوندستانی ناوچەی بازەرگان لە شارستانی ماکۆ، لە پارێزگای ئازەربایجانی ڕۆژاوا لە ڕۆژھەڵاتی کوردستان لە ئێران. ناوەندی ئەم گوندەوارە گوندی میلانە.
دانیشتوان
بە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندستانە (٣٤١٧) کەس و (١٧١٧)نێر و (١٧٠٠)مێ و (٦٥٩)خێزان پێکھاتووە. دانیشتوانی ئەم گوندەوارەیە زۆرینەی لە کورد و کەمینەی لە ئازەری پێکھاتووە.
دابەشی کارگێڕی
لە ٢٤ گوند پێکھاتووە: